|  |  |
| --- | --- |
| **Leverancetitel** | Fælles retningslinjer vedr. datakvalitet og validering for forbrugs- og produktionsdata |
| **Leverancenummer**  | 4 |
| **Tovholder (ansvarlig aktør)** | KDS |
| **Ansvarligt arbejdsspor** | Arbejdsspor vedr. interoperabilitet |
| **FFD-målsætning(er)** | 2 |
| **Afsluttes** | Q3 2025 |
| **Godkender** | FFD |

#### Beskrivelse

Formålet med at etablere fælles retningslinjer for datakvalitet og validering af datakvalitet er at sikre en ensartet metode til at beskrive oplysninger om datakvaliteten i et udstillet datasæt. Dette gør det lettere at vurdere, om et datasæt er egnet til en givet (ny) anvendelse samt fremme en bedre dialog mellem den dataansvarlige organisation og eksterne anvendere. Dette vil minimere risikoen for fejl i dataanvendelsen og styrke tilliden til data, hvilket er afgørende for en ensartet og pålidelig brug af data på tværs af forsyningssektoren. Leverancen tager udgangspunkt i det fællessprog for datakvalitet, der er udviklet i regi af FDA.

Leverancen foregår i tæt samspil med DUG’ernes leverancer og baseres på analyse af de specifikke behov og udfordringer relateret til datakvalitet i forsynings­sektoren inden for det udvalgte scope (adgang til egne forbrugsdata, udstilling af produktions- og udledningsdata samt øvrige data). Dette omfatter målefejl og manglende oplysninger i datasæt. Resultaterne heraf vil danne grundlag for retningslinjer, der kan anvendes på tværs i sektoren. Desuden vil leverancen omfatte udarbejdelse af retningslinjer, der skal guide og standardisere alle dele af i hele dataleverancecyklussen. Dette inkluderer ensartede procedurer for indsamling, validering, opdatering og anvendelse af data. Retningslinjerne vil blive udviklet med fokus på at opnå høj datakvalitet og sikre gennemsigtighed i alle dele af processen

#### Opgaver

* Afdækning af tværgående behov og udfordringer vedrørende datakvalitet og validering
* [Input for DUG-] afdækning af nuværende praksis med datakvalitet og validering
* Udvikling af anbefalinger til retningslinjer for datakvalitet og validering, som kan implementeres bredt i forsyningssektoren
* Anbefaling til implementering af retningslinjer, med fokus på
* Faser eller kobling til delprojekter/use cases: Konkrete forslag til faseopdelt implementering og/eller gennemførelse af konkret pilot/test mhp. hurtig afprøvning og værdiskabelse
* Systemunderstøttelse: forslag til hvordan retningslinjerne konkret systemunderstøttes, så brugbarhed og kompatibilitet sikres
* Governance, herunder revision: Model for retningslinjernes opdatering og revision

#### Afhængigheder

Leverancen bør også afstemmes med EU-arbejdsspor for at sikre sammenhæng til relevante EU-standarder, der kunne have betydning for leverancen. Der er også en afhængighed til leverance 3.